CELEX: 62014CN0223
Language: fi
Date: 2014-05-07 00:00:00
Title: Asia C-223/14: Ennakkoratkaisupyyntö, jonka Juzgado de Primera Instancia n ° 7 de Las Palmas de Gran Canaria (Espanja) on esittänyt 7.5.2014 – Tecom Mican S.L. v. Man Diesel & Turbo SE

14.7.2014   
            
            
               FI
            
            
               Euroopan unionin virallinen lehti
            
            
               C 223/8
            
         Ennakkoratkaisupyyntö, jonka Juzgado de Primera Instancia no 7 de Las Palmas de Gran Canaria (Espanja) on esittänyt 7.5.2014 – Tecom Mican S.L. v. Man Diesel & Turbo SE
   (Asia C-223/14)
   2014/C 223/12
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia no 7 de Las Palmas de Gran Canaria
   
      Pääasian asianosaiset
   
   
      Valittaja: Tecom Mican S.L.
   
      Muu osapuoli: Man Diesel & Turbo SE
   
      Ennakkoratkaisukysymykset
   
   
               1)
            
            
               Voidaanko 13.11.2007 annetun Euroopan parlamentin ja neuvoston asetuksen N:o 1393/2007 (1) 16 artiklassa tarkoitettuna ”muuna asiakirjana” pitää täysin yksityistä asiakirjaa riippumatta siitä, ettei sitä ole laatinut oikeuslaitokseen kuulumaton viranomainen tai virkamies?
            
         
               2)
            
            
               Jos näin on, voidaanko muuna asiakirjana pitää mitä tahansa yksityistä asiakirjaa vai onko asiakirjalla oltava tietyt konkreettiset ominaispiirteet?
            
         
               3)
            
            
               Jos yksityisellä asiakirjalla on tällaiset ominaispiirteet, voiko unionin kansalainen pyytää nykyisin voimassa olevan 13.11.2007 annetun Euroopan parlamentin ja neuvoston asetuksen N:o 1393/2007 16 artiklassa säädettyä tiedoksi antamista, jos hän on jo toteuttanut tällaisen tiedoksi antamisen muun oikeuslaitokseen kuulumattoman viranomaisen, esimerkiksi notaarin, välityksellä?
            
         
               4)
            
            
               Onko asetuksen N:o 1393/2007 16 artiklan kannalta merkityksellistä, että mainitun yhteistyön vaikutukset ulottuvat rajojen yli ja se on tarpeen sisämarkkinoiden moitteettoman toiminnan varmistamiseksi, ja milloin on katsottava, että yhteistyön ”vaikutukset ulottuvat rajojen yli ja se on tarpeen sisämarkkinoiden moitteettoman toiminnan varmistamiseksi”?
            
         
      (1)  Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa (”asiakirjojen tiedoksianto”) ja neuvoston asetuksen (EY) N:o 1348/2000 kumoamisesta 13.11.2007 annettu Euroopan parlamentin ja neuvoston asetus (EY) N:o 1393/2007 (EUVL L, s. 79).